Яшчэ ў чатырох намінацыях пераможцаў вызначала спецыяльнае журы. Прарывам года яно назвала другое месца на Алімпіядзе ў Ванкуверы нашага біятланіста Сяргея Новікава. За волю да перамогі ўзнагародзілі Дзмітрыя Лобана, бронзавага прызёра Паралімпіяды ў Ванкуверы ў лыжных гонках. Вынікам года стала перамога нашага стралка Сяргея Мартынава на чэмпіянаце свету-2010, а Самым яркім спартыўным момантам года стаў, безумоўна, залаты скачок Аляксея Грышына. У галасаванні прынялі ўдзел 1 мільён 342 тысячы 265 балельшчыкаў. Арганізатарамі конкурсу выступілі Белтэлерадыёкампанія, Прэзідэнцкі спартыўны клуб, Міністэрства спорту і турызму і Нацыянальны алімпійскі камітэт.